ญาติร่ำไห้ รวมเงินกว่า 9 แสนประกันตัว 2 ผู้สูงอายุคดีรุมโทรมเด็ก 14
ญาติ 5 ผู้ต้องหาคดีรุมโทรมเด็ก 14 ที่พังงา ต่างรวบรวมเงินและหลักทรัพย์ยื่นประกันตัวผู้ต้องหาสูงอายุ 2 คน ด้วยมูลค่า 920,000 บาท ส่วนที่เหลืออีก 3 คน รอดำเนินการวันจันทร์นี้ เผยบรรยากาศหน้าศาลมีทั้งกอดกันอย่างดีใจ และร่ำไห้เสียใจที่ชวดประกัน,ที่ศาลจังหวัดพังงา อ.เมืองพังงา ผู้สื่อข่าวรายงานว่าทีมทนายความอาสาพร้อมกับกลุ่มญาติพี่น้องของ 5 ผู้ต้องหาในคดีเกี่ยวกับความผิดทางเพศต่อเด็กหญิงอายุ 14 ปี ที่บ้านเกาะแรด ม.6 ต.หล่อยูง อ.ตะกั่วทุ่ง จ.พังงา ซึ่งศาลได้ออกหมายจับเมื่อเช้าวานนี้ และทีมทนายความอาสาได้พาเข้ามอบตัวเพื่อแสดงความบริสุทธิ์เมื่อช่วงเย็นวานนี้เช่นเดียวกัน,โดยเจ้าหน้าที่ตำรวจได้นำตัวฝากขังที่ศาล เมื่อช่วงเช้าที่ผ่านมา และศาลได้กำหนดหลักประกันการปล่อยตัวชั่วคราวคนละ 460,000 บาท ทำให้ทั้งหมดกังกลใจว่าจะไม่สามารถประกันตัวได้ และทั้งหมดได้ตกลงใจรวบรวมเงินกันเช่าหลักทรัพย์ จำนวน 920,000 บาท มาประกันตัวนายเฉลิม สามิน (หวาบ๋า) อายุ 69 ปี และนายสุชีพ สุเมนร์(หวาเดช) อายุ 55 ปี ไปก่อน,ส่วนคนอื่นต้องรอดำเนินการในวันจันทร์ที่ 11 กันยายน หลังจากศาลได้อนุญาตให้ปล่อยตัวชั่วคราว 2 ผู้ต้องหาแล้ว กลุ่มญาติๆ ต่างก็ไปร่ำไห้ส่งอีก 3 ผู้ต้องหาที่ไม่ได้ประกันตัวขึ้นรถของเรือนจำจังหวัดพังงาที่มาจอดรอรับอยู่ด้านหลังศาลและส่งเสียงบอกให้สู้ๆ จากนั้นก็มารอรับ 2 คนที่ได้รับการประกันตัวที่บริเวณหน้าศาล ซึ่งต่างก็ร่ำไห้กอดกันอย่างดีใจ ที่ญาติผู้ใหญ่ได้รับการปล่อยตัวชั่วคราว,นายณัฐรัตน์ หนูแก้ว ทนายความอาสาชาวบ้าน เปิดเผยว่า หลังจากทราบว่า ทางศาลกำหนดหลักทรัพย์ในการประกันตัวคนละ 460,000 บาท ทำให้รู้สึกหมดหวังทันที เพราะทั้งหมดมีฐานะยากจน ถึงบางคนจะมีหลักทรัพย์แต่ก็ไม่ได้เตรียมการมา แต่ในที่สุดได้ตกลงกันว่าจะประกันผู้สูงอายุ 2 คนออกมาก่อน จึงรวบรวมเงินกันเช่าหลักทรัพย์มูลค่า 920,000 บาทจากนายหน้ามาทำการประกันตัว ส่วนผู้ต้องหาที่เหลือจะดำเนินการในวันจันทร์ที่ 11 กันยายน ส่วนราคาเช่าหลักทรัพย์นั้น นายหน้าคิด ร้อยละ 12 จนจบคดีของศาลชั้นต้น จากนี้คาดว่าจะยื่นขอความช่วยเหลือจากกองทุนยุติธรรมที่สำนักงานยุติธรรมจังหวัดพังงาให้ช่วยเหลือในเรื่องการประกันตัวมาต่อสู้คดีต่อไป.
ญาติ 5 ผู้ต้องหาคดีรุมโทรมเด็ก 14 ที่พังงา ต่างรวบรวมเงินและหลักทรัพย์ยื่นประกันตัวผู้ต้องหาสูงอายุ 2 คน ด้วยมูลค่า 920,000 บาท ส่วนที่เหลืออีก 3 คน รอดำเนินการวันจันทร์นี้ เผยบรรยากาศหน้าศาลมีทั้งกอดกันอย่างดีใจ และร่ำไห้
รุมโทรม,รุมโทรมเด็ก 14,พังงา,ข่มขืน,ประกันตัว,ข่าวทั่วไป